ຊາວອາເມຣິກັນ ລັ່ງໄປຊື້ເຄື່ອງ ໃນວັນສຸກ ຫຼັງວັນ ຂອບຄຸນພະເຈົ້າ (ສະໄລດ໌ ແລະ ວີດິໂອ)
ມື້ນີ້ ​ເປັນມື້​ທີ່ບັນດາ​ຮ້ານ​ຄ້າ​ຍ່ອຍຂອງສະຫະລັດ ໄດ້​ຮັບ​​ກໍາ​ໄລ ​ໃນ​ຂະນະ​ທີ່​ຊາວ​ອາ​ເມຣິກັນ ພາກັນ​​ຟ້າວ​​ແລ່ນໄປ​ຮ້ານ​ຂາຍ​ເຄຶ່ອງຕ່າງໆ.
ມື້ນຶ່ງ ຫລັງຈາກການສະຫລອງວັນຂອບຄຸນພະເຈົ້າຂອງອາເມ ຣິກາ ໄດ້ກາຍເປັນວັນທີ່ຮູ້ກັນວ່າ ວັນສຸກດໍາ ຊຶ່ງເປັນມື້ນຶ່ງ ທີ່ມີ ການຊື້ເຄື່ອງໃຊ້ ຂອງສອຍຕ່າງໆ ໃຫຍ່ທີ່ສຸດປະຈໍາປີ ມື້ນີ້ ເປັນມື້ທີ່ບັນດາຮ້ານຄ້າຍ່ອຍຂອງສະຫະລັດ ຊຶ່ງແຕ່ໃດໆມາ ເປັນ ມື້ທີ່ໄດ້ຮັບກໍາໄລ ໃນຂະນະທີ່ຊາວອາເມຣິກັນຫລາຍລ້ານຄົນ ພາກັນຟ້າວແລ່ນໄປຮ້ານຂາຍເຄຶ່ອງຕ່າງໆ ເພື່ອຊອກຊື້ຂອງຂວັນໄວ້ສໍາລັບມື້ບຸນ ມັນເປັນຄໍາສັບ ສໍາລັບການບັນຊີທີ່ເຮັດໃຫ້ຮ້ານຄ້າຕ່່າງໆຕົກຢູ່ໃນຄວາມມືດ ເບິ່ງວີດິໂອກ່ຽວຂ້ອງກັບລາຍງານນີ້ ການໃຊ້ຈ່າຍຂອງຜູ້ບໍລິໂພກ ແມ່ນປະກອບເປັນ ປະມານ 70 ເປີເຊັນ ຂອງເສດຖະກິດ ສະຫະລັດ ແລະບັນດາຮ້ານຄ້າຈໍານວນນຶ່ງ ກ່າວວ່າ ການໃຊ້ຈ່າຍໃນໄລຍະທ້າຍປີ ປະກອບເປັນປະມານນຶ່ງສ່ວນສີ່ ຂອງ ການຂາຍປະຈໍາປີຂອງເຂົາເຈົ້າ ແຕ່ຍອດຂາຍໃນປີນີ້ ອາດຈະເພີ້ມຂຶ້ນ ພຽງ 2 5% ສົມທຽບໃສ່ກັບປີ 2011 ອີງຕາມການຄາດຄະເນກັນໄວ້ ການຂາຍໃນລະຍະບຸນວັນພັກນີ້ ອາດຈະມີການຖົດຖອຍຍ້ອນເສດຖະ ກິດສະຫະລັດຊັກຊ້າ ເພາະຍັງມີຄົນຫວ່າງງານເຖິງ 12 ລ້ານຄົນຫລັງຈາກເກີດສະເພາບເສດຖະກິດຕົກ ຕໍ່າ ໃນປີ 2008 ແລະ 2009